**ARBEJDSSPØRGSMÅL TIL PERIKLES’ GRAVTALE AF THUKYDID**

**B: HYLDESTEN TIL ATHEN, afsnit. 36-41**

Afsnit 36: Hvem hyldes? For hvad?

Afsnit 37: Hvad er specielt ved Athens styreform? (find teksteksempler) På hvilke måder er folk lige? Er de lige på alle punkter? Tænk på, hvad I ved om det Athenske demokrati og lodtrækningens rolle  
🡪 Opsummer afsnit 2 og 3 - hvad bliver der sagt?

Afsnit 38: Hvad betyder "sand rigdom af adspredelser for sindet"? (slå evt. adspredelser op). Hvilke ting nævnes som eksempler? Hvorfor bliver disse ting nævnt i talen?

Afsnit 39: Hvad er det athenske militærs styrke? På hvilke områder og hvordan adskiller Athen sig fra Sparta?  
(🡪 lav evt. en liste med Athen på den ene side og Sparta på den anden; hvordan er de modsat)

Afsnit 40: Hvilke dyder hos de athenske mænd hylder Perikles her? Hvorfor mon?

Afsnit 41: Det sidste afsnit, der hylder bystaten Athen. Hvad er med i opsummeringen?

**C: DE ØVRIGE DELE AF TALEN, afsnit 34-35 og 42-46**

Afsnit 34-35: Hvad plejer en tale at indeholde? Hvad har Perikles gjort anderledes? Overvej om han overholder sin egen beskrivelse.

Afsnit 36: Hvorfor begynder Perikles med at prise forfædrene (tænk på nogle af de homeriske værdier, I blev præsenteret for)? Hvad vil han gerne forklare, før han priser de døde? Hvorfor?

Afsnit 41: Hvad regner Perikles med, Athen vil blive husket for i fremtiden? Fik han ret? Hvad mener Perikles med sætningen ”vi har ingen brug for Homer til at lovsynge os”? I slutningen af afsnittet kommer det egentlige formål med talen frem – hvilket?

Afsnit 42-43: Hvorfor er de faldne i krigen helte ifølge Perikles? Sammenlign med det homeriske helteideal (arete, time, kleos). Hvordan bruger Perikles det han siger i afsnit 42 til sin opfordring i afsnit 43?

Afsnit 44-45: Hvordan skal forældrene til de afdøde håndtere deres sorg ifølge Perikles? Og hvordan skal børn, brødre og enker? Hvilket billede tegner det af Perikles og af Athen?